CELEX: 31983D0223
Language: el
Date: 1983-05-06 00:00:00
Title: 83/223/ΕΟΚ: Απόφαση της Επιτροπής της 6ης Μαΐου 1983 περί των μέτρων υγειονομικής προστασίας έναντι της Ισπανίας

Avis juridique important

|

31983D0223

83/223/ΕΟΚ: Απόφαση της Επιτροπής της 6ης Μαΐου 1983 περί των μέτρων υγειονομικής προστασίας έναντι της Ισπανίας  

Επίσημη Εφημερίδα αριθ. L 121 της 07/05/1983 σ. 0032 - 0032

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 6ης Μαΐου 1983  περί των μέτρων υγειονομικής προστασίας έναντι της Ισπανίας  (83/223/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως το άρθρο 28 παράγραφος 3,  Εκτιμώντας:  ότι, σύμφωνα με πληροφορίες που περιήλθαν στις υπηρεσίες της Επιτροπής, ο αφθώδης πυρετός εξαπλώθηκε στην Ισπανία και λαμβάνει μορφή μεταδοτικής ασθένειας των ζώων·  ότι, λόγω των εμπορικών συναλλαγών μεταξύ της Ισπανίας και των Κρατών μελών, η ύπαρξη τέτοιας ασθένειας αποτελεί κίνδυνο για το ζωικό κεφάλαιο της Κοινότητας·  ότι πρέπει, κατά συνέπεια, να θεσπισθούν για την Κοινότητα προστατευτικά μέτρα κατάλληλα να απομακρύνουν έναν τέτοιο κίνδυνο και να εφαρμοσθούν έως ότου απομακρυνθεί κάθε κίνδυνος·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα Κράτη μέλη απαγορεύουν την εισαγωγή νωπών κρεάτων βοείου, προβείου και αιγείου είδους, προελεύσεως Ισπανίας.  Άρθρο 2  Η Επιτροπή θα κρατήσει το θέμα υπό εξέταση και η παρούσα απόφαση μπορεί να τροποποιηθεί υπό το φως νέων εξελίξεων.  Άρθρο 3  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 6 Μαΐου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 59 της 5. 3. 1983, σ. 34.